**צריכה נבונה**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 93- 94

# מטרות

* התלמידים יסבירו מהי צרכנות נבונה.
* התלמידים יסבירו שיש קשר בין צרכנות לכמות האשפה שמצטברת.
* התלמידים יעלו רעיונות לצרכנות נבונה.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%97%d7%95%d7%9e%d7%a8%d7%99%d7%9d-%d7%a1%d7%91%d7%99%d7%91/) את **הרקע התיאורטי המדעי** לנושאים שבפרק הרביעי.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,  
  עמודים 46 - 47.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 63 - 64.

# מהלך השיעור (ראו בעמודים הבאים).

# מהלך השיעור: מה קורה לאשפה שאנו זורקים?

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נעסוק בצרכנות נבונה כפתרון שנועד לצמצם את כמות האשפה ואת ההשפעות הסביבתיות שלה. בשנים האחרונות בשל שפע ההיצע, הנגישות והעלויות הנמוכות של מוצרים, אנו עדים לצריכה הולכת וגוברת ובעקבותיה הצטברות רבה של פסולת.  פותחים בסיפור ומקיימים דיון בעקבותיו.  יותם בן חמש לומד בגן חובה ואחותו רוני רק בת שלוש. בכל פעם שיותם ורוני הולכים לקניות במרכול עם אימא הם מבקשים שהיא תקנה להם הפתעות.  אימא מרשה לכל אחד ואחת לבחור בהפתעה, אך הם לא מסתפקים באחת ומבקשים עוד ועוד.  שואלים:   * מה יותם ורוני מבקשים מאימא שתעשה? (שתקנה להם הפתעות) * כיצד לדעתכם אימא תגיב לבקשה שלהם? ( תסרב או תקנה) * למה לדעתכם היא תגיב כך? (תסרב כי אי אפשר לקנות בלי סוף. תקנה כי היא נכנעת ללחץ שלהם) * מה דעתכם על הסיפור? * מהי צרכנות נבונה? קניה של מוצרים שממש צריכים. (הפעלת שיקול דעת בקניית מוצרים) * כיצד זה קשור לסיפור על יותם ורוני? (דוגמה לצרכנות לא נבונה)   הסיפור על יותם ורוני מזמן שיח על צרכנות. |
| התנסות | קוראים את קטע המידע **צריך או לא צריך?**, עמוד 93.  קטע המידע מציג את בעיית צרכנות היתר והשפעתה על הסביבה ורעיונות לפתרון. |
| המשגה | מסכמים במליאת הכיתה:   1. כיצד קנית יתר של מוצרים משפיעה על הסביבה? 2. איך זה קושר לאשפה שאנו זורקים? 3. מהי צרכנות נבונה?   מחברים משפטים עם המילים **צרכנים, צריכה, צרכנות נבונה, אשפה** |
| יישום | מבצעים את המשימה **קניה נבונה במרכול**, עמודים 93 – 94.  במשימה מוצגים אירועי צרכנות קטנים והילדים צריכים להחליט אילו מהם מתארים צרכנות נבונה.  כותבים רעיונות לצרכנות נבונה.   * מוצע להיכנס לאתר [**במבט מקוון**](https://mabatmekuvan.ramot.org/ramot-heb) (למנויים) למשימה **רשימת הקניות של אבא טל** העוסקת בקניית מוצרי מזן במרכול פי רשימה מסודרת ומאורגנת המתאימה לצרכי המשפחה. |
| סיכוםורפלקציה | הַשְׁלִימוּ אֶת הַמִּשְׁפָּט: לִצְרֹךְ נָבוֹן זֶה לִקְנוֹת מִצְרָכִים וּמוּצָרִים (רַק בַּכַּמּוּת הַנְּחוּצָה).  מה את/ה היית משנה בהתנהגות שלך כדי להיות צרכנ/ית נבונ/ה?  דבר חשוב שלמדתי בשיעור זה?  חברו סיסמא הקוראת לצרכנות נבונה. אפשר להעללות את הסיסמאות בכלי דיגיטלי כמו פדלט ולשתף את כל החברים. |